**Obrazloženje**

Na web stranicama Općine Čavle objavljen je nacrt Odluke o pravu na novčanu naknadu za novorođenu djecu na području Općine Čavle te se poziva zainteresirana javnost na Savjetovanje o istoj.

Općinsko vijeće Općine Čavle je na sjednici održanoj dana 6. prosinca 2017.g. usvojilo Odluku o pravu na novčanu naknadu za novorođenu djecu na području Općine Čavle (SN PGŽ 36/17), koja je u primjeni od 1. siječnja 2018.g., Odluku o I. izmjenama i dopunama predmetne Odluke dana 28. lipnja 2018.g. (SN PGŽ 21/18) te Odluku o II. izmjenama i dopunama predmetne Odluke od 13. travnja 2022.g. (SN OČ 5/22).

Prijedlogom Odluke o pravu na novčanu naknadu za novorođenu djecu na području Općine Čavle predlaže se uskladiti istu sa već usvojenim izmjenama predmetne odluke kao i definiranje novčane naknade sukladno Zakonu o uvođenju eura kao službene valute u Republici Hrvatskoj 57/22, 88/22).

Ujedno se predlaže da podnositelji zahtjeva koji ostvaruju pravo na novčanu naknadu za novorođeno dijete imaju pravo i na besplatnu prehranu dojenčadi pri Savjetovalištu za prehranu dojenčadi - Domu zdravlja Primorsko goranske županije koje pravo mogu ostvariti do 12 mjeseci djetetova života. Razlog uvođenja ovog prava u predmetnu odluku je iz toga što je narečeno pravo izuzeto iz predložene „nove“ Odluke o socijalnoj skrbi.

Rok za podnošenje prijedloga je do 12. prosinca 2022. godine do 11.00h. Prijedlozi se mogu dostaviti pisanim putem ili na elektroničku adresu: dolores.buric@cavle.hr.

Po završetku Savjetovanja, svi pristigli prijedlozi bit će pregledani i razmotreni te će se o istim sastavit Izvješće o usvojenim i odbijenim prijedlozima koje će biti objavljeno na web stranici Općine Čavle.

Na temelju ponuđenog teksta Odluke i pristiglih komentara sudionika Savjetovanja, formulirat će se konačni tekst Odluke o kojoj će raspravljati Općinsko vijeće kao tijelo koje Odluku usvaja.

KLASA: 032-01/22-01/11

URBROJ:2170-03-22-01-01

Čavle, 6.12.2022.

Općinska načelnica

Na temelju članka 35. Zakona o lokalnoj i područnoj (regionalnoj) samoupravi (Narodne novine br. NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 19. Statuta Općine Čavle (Službene novine PGŽ br. 20/14, 26/14, 27/15, 12/18 i Službene novine Općine Čavle 03/21, pročišćeni tekst 04/22), Općinsko vijeće Općine Čavle na sjednici održanoj dana 19. prosinca 2022. godine, donosi

**ODLUKU O PRAVU NA NOVČANU NAKNADU   
ZA NOVOROĐENU DJECU NA PODRUČJU   
OPĆINE ČAVLE**

Članak 1.

(1) Ovom Odlukom određuje se pravo na isplatu jednokratne naknade u novcu za novorođenu djecu, ukoliko je dijete kontinuirano od rođenja prijavljeno na području Općine Čavle te čiji roditelji/samohrani roditelj odnosno posvojitelj, odnosno skrbnik (podnositelji zahtjeva) su hrvatski državljani i strani državljani s privremenim ili stalnim boravkom u Općini Čavle i imaju prebivalište na području Općine Čavle, najmanje 6 mjeseci prije podnošenja zahtjeva za ostvarivanje prava na novčanu naknadu za novorođenu djecu na području Općine Čavle.

(2) Iznimno od prethodnog stavka, ako samo jedan roditelj ima prebivalište na području Općine Čavle, ostvareno pravo sufinancirati će se u visini od 50%.

(3) Podnositelji zahtjeva nemaju pravo na novčanu pomoć za novorođenu djecu ukoliko su po istoj osnovi primili novčanu pomoć iz sredstava proračuna druge jedinice lokalne samouprave.

Članak 2.

(1) Jednokratna novčana pomoć odobrava se za novorođeno dijete i to:

-za 1. i 2. dijete u visini 300,00 EUR-a,

-za svako sljedeće dijete u visini od 700,00 EUR-a.

(2) Visina novčane naknade iz članka 1. stavka 2. Ove Odluke iznosi 150,00 EUR-a za 1.i 2 dijete, odnosno 350,00 EUR-a za svako slijedeće dijete.

(3) Iznos novčane naknade ovisi o broju malodobne djece roditelja podnositelja zahtjeva koja s njim žive u zajedničkom kućanstvu, te roditelja kojim su djeca dodijeljena na brigu i skrb, temeljem pravomoćne presude o razvodu braka

(4) Sredstva za naknadu za novorođenu djecu na području Općine Čavle, osiguravaju se u Proračunu Općine Čavle.

Članak 3.

(1) Pravo na isplatu jednokratne novčane naknade iz članka 1. ove Odluke, podnositelj zahtjeva će ostvariti temeljem pisanog Zahtjeva koje se podnosi Upravnom odjelu za lokalnu samoupravu i upravu, najkasnije u roku od dvanaest (12) mjeseci od dana rođenja djeteta ili preko usluge „E-novorođenče“, kojem je potrebno priložiti:

- osobnu iskaznicu podnositelja zahtjeva (izvornik na uvid i presliku);

- izvadak iz matice rođenih za svako dijete u kućanstvu (izvornik na uvid i preslika);

- uvjerenje o prebivalištu/stalnom boravku podnositelja zahtjeva u svakog djeteta u kućanstvu (ne prilaže stranka, podnositelj je suglasan da Općina Čavle preuzme elektronički zapis MUP-a)

- broj bankovnog tekućeg računa ili zaštićenog računa podnositelja zahtjeva (preslika).

Članak 4.

(1) Podnositelju zahtjeva koji ispunjava u cijelosti uvjete iz članka 3. ove Odluke, utvrđuje se pravo na isplatu novčane naknade za novorođeno dijete iz članka 2. ove Odluke, na osnovi izdanog Rješenja o pravu na novčanu naknadu.

(2) Isti iznos doznačit će se na bankovni tekući račun ili zaštićeni račun podnositelja Zahtjeva, u roku od 30 dana, od dana izdavanja Rješenja.

Članak 5.

(1) Podnositelji zahtjeva koji ostvaruje uvjete iz članka 1. stavka 1. ove odluke ostvaraje pravo i na besplatnu prehranu dojenčadi pri Savjetovalištu za prehranu dojenčadi - Domu zdravlja Primorsko-goranske županije.

(2) Pravo na besplatnu prehranu može ostvariti dijete u dobi do navršenih 12 mjeseci života u iznosu od 50,00 EUR-a.

(3) O pravu na besplatnu prehranu dojenčadi Upravni odjel za lokalnu samoupravu i upravu izdaje Potvrdu.

Članak 6.

Stupanjem na snagu ove Odluke prestaju važiti Odluka o pravu na novčanu naknadu za novorođenu djecu na području Općine Čavle (SN PGŽ 36/17), Odluka o I. izmjenama i dopunama predmetne Odluke (SN PGŽ 21/18) i Odluka o II. izmjenama i dopunama predmetne Odluke (SN OČ 5/22).

Članak 7.

Ova Odluka o pravu na novčanu naknadu za novorođenu djecu na području Općine Čavle objaviti će se u „Službenim novinama Općine Čavle“, a primjenjuje se od 1. siječnja 2023.g.

OPĆINSKO VIJEĆE

PREDSJEDNIK:

Norbert Mavrinac

KLASA:

URBROJ: